उत्तर प्रदेश के मुख्यमंत्री योगी आदित्यनाथ के कैबिनटे की पांचवीं बैठक में खनन माफिया पर रोक लगाने की दिशा में बड़ा फैसला लिया था। बांदा के सामाजिक कार्यकर्ता आशीष सागर बताते हैं, “जितना खनन वैध तरीके से होता, उससे कई गुना ज्यादा अवैध तरीकों से होता रहा है। सरकार को एक नंबर से ही 500 करोड़ का राजस्व पिछली बार मिला था। पत्थर से ज्यादा घालमेल मौरंग में होता है। केन और बेतवा नदियों में नियमों को ताक पर रखकर दोहन होता रहा है।”